
Lengua italiana 


Quest articol chi l'e scrivuu in lombard, gratia milanesa. 


L'italian o, de spess in Lombard Oriental taia (nomm nativ: Italiano), o anca toscan l'e ona lengua latina 
moderna. L'italian l'e anca, in d'on quaj canton, ona lengua franca, perche i so parlant parlen anca lengov 
different e i doperen l'italian doma per parla con i gent forest, ma l'era ona situazion pussee spantegaa in del 
secol quell de 19-20, perche poeu i politegh de genocidi lenguistegh del Stat italian han portaa la noeuva 
lengua a la pupart di italian. L'italian l'e lengua offizzial de l'ltalia, de San Marin, de la Svizzera (insema al 
franzes, al todesch e al romanc) e de la Citaa del Vatican (insema al latin). L'e lengua offizzial in Istria 
insema al Croatt e al Sloven. L'e parlada anca in del Principaa de Monaco, a Malta, in Corsica, a Nizza e 
provincia, e minga tropp in Albania, Tunisia e in Libia. I so dialet de spess hinn influenzaa da vari lengov 
regional e local parlaa in 'sti teritori chi. 

Storia 


La lengua italiana la vegn del dialett fiorentin del Toscan del XIV secol. A l'e propri duranta sto temp chi 
che l'e nassuda la literadura toscana, eree de quella siciliana (che l'e staa el primm volgar italian dopraa dij 
poeta). Hinn staa di autor come Bonagiunta Orbicciani de Lucca e Guidon d'Arezz in d'on primm moment e 
poeu quij de la scoeura del Dolz Stil Noeuv a fa diventa el Toscan la lengua literaria pussee importanta de la 
penisola. El pussee grand autor del temp l'e staa el Dant Alighiee, seguii del poetta Franzesch Petrarca e del 
scrittor Gioann Boccaccio. Duranta el Renassiment e in di secol dopo, tucc i autor italian scriveven o in latin 
o cont el Toscan di quij trii litteraa. Donca se po di che l'italian medieval l'e restaa in vida a longh (basta 
pensa a quij che in ann vesinn scriveven anmo degl'impiegati, de', allor che etc.). 

Varda anca 


■ Dialet italian standard 

■ Dialett italian settentrional 

